Načini i kriteriji vrednovanja
1. Pisane provjere
Tijekom nastavne godine provode se ukupno tri pisane provjere za 2., 3. i 4. razrede te četiri pisane provjere za 1. razrede:
· 1. polugodište: jedna pisana provjera (u prvim razredima dvije pisane provjere)
· 2. polugodište: dvije pisane provjere
Za ocjenu odličan (5) potreban je postotak od 90 do 100 (uključivo).
Za ocjenu vrlo dobar (4) potreban je postotak od 80 (uključivo) do 90 (isključivo - ukoliko učenik ima 89.99, to je i dalje ocjena vrlo dobar).
Za ocjenu dobar (3) potreban je postotak od 65 (uključivo) do 80 (isključivo).
Za ocjenu dovoljan (2) potreban je postotak od 50 (uključivo) do 65 (isključivo).
Učenik koji nije pristupio redovitoj pisanoj provjeri piše tu provjeru u jednom od unaprijed predviđenih termina za ispravke. Poseban dodatni termin za pisanje provjere ne organizira se. 
Ispravak pisane provjere
Učenik može, na vlastiti zahtjev, pristupiti ispravku pisane provjere do tri tjedna nakon provedene pisane provjere. Ispravak se provodi pisanim putem.
Za svaku pisanu provjeru predviđen je jedan termin za ispravak, koji se dogovara unaprijed. Učenik koji ne pristupi ispravku u dogovorenom terminu nema pravo na zamjenski termin ispravka.
Učenik može ispravak pojedine pisane provjere realizirati i nakon provedene sljedeće pisane provjere, odnosno u jednom od unaprijed predviđenih termina za ispravak.
Završni ispravak negativno ocijenjenog gradiva
Na kraju nastavne godine učenik može još jednom pisanim putem ispravljati negativno ocijenjeno gradivo.
Učenik može ispravljati jednu, dvije ili tri negativno ocijenjene cjeline. Ako učenik istodobno ispravlja dvije ili tri cjeline, ostvarena ocjena na toj pisanoj provjeri vrijedi za sve cjeline koje ispravlja.
2. Usmeno ispitivanje
Usmeno ispitivanje provodi se jednom u svakom polugodištu.
Ispitivanje se provodi prema modelu u kojem se jedan učenik može dobrovoljno javiti za odgovaranje dok se drugi učenik određuje slučajnim odabirom.
· 1. polugodište: svi učenici odgovaraju 1. cjelinu.

· 2. polugodište: učenici odgovaraju 2. i 3. cjelinu:
· jedna polovica razreda odgovara 2. cjelinu
· druga polovica razreda odgovara 3. cjelinu.
Zaključivanje i mogućnost podizanja ocjene na kraju nastavne godine
Sve cjeline moraju biti pozitivno ocijenjene da bi zaključna ocjena bila pozitivna. Može ostati jedna negativna ocjena iz konceptualnog/proceduralnog znanja (povijesna karta, kronologija) – u tom slučaju zaključna ocjena je dovoljan (2). 
Na kraju nastavne godine učenik može, na vlastiti zahtjev, pristupiti dodatnom usmenom ispitivanju radi mogućnosti poboljšanja ocjene iz jedne nastavne cjeline ako prosjek ocjena iz sve tri cjeline iznosi 2,33, 3,33 ili 4,33. Ova mogućnost je dobrovoljna. Zaključna ocjena ne proizlazi nužno iz aritmetičke sredine ocjena, već se utvrđuje na temelju ukupnog procesa vrednovanja i ostvarenosti odgojno-obrazovnih ishoda. 
Primjeri:
· ocjene 2, 2, 3 → prosjek 2,33
· ocjene 3, 3, 4 → prosjek 3,33
· ocjene 4, 4, 5 → prosjek 4,33
Učenik odgovara cjelinu s najnižom ocjenom.
Posebnost za 4. razred
U 4. razredu, ako učenik ostvari uvjet za podizanje ocjene na kraju nastavne godine, odnosno prosjek ocjena triju cjelina iznosi 2,33, 3,33 ili 4,33, učenik može umjesto cjeline s najnižom ocjenom odgovarati gradivo „Hrvatska nakon 1945., uključujući nastanak neovisne Hrvatske i Domovinski rat“.
3. Mogućnost odgode usmenog ispitivanja
Učenik može jednom u svakom polugodištu zatražiti odgodu usmenog ispitivanja. Zahtjev za odgodu mora najaviti na početku sata, prije početka usmenog ispitivanja. Ova mogućnost ne odnosi se na već dogovorene termine pisanih ispravaka. 
[bookmark: _heading=h.tv5ewu9su0sa]4. Dopunski rad i popravak
Dopunski rad održava se nakon završetka nastavne godine za učenike koji nisu ostvarili pozitivnu ocjenu iz jedne ili više nastavnih cjelina.
Broj sati dopunskog rada određuje Nastavničko vijeće, u skladu s važećim propisima i odlukama škole.
Učenik koji nakon dopunskog rada ne ostvari pozitivnu ocjenu upućuje se na popravni ispit u jesenskom roku. Popravni ispit obuhvaća cjelokupno gradivo propisano za predmet te se sastoji od pisanog i usmenog dijela, a provodi se pred ispitnim povjerenstvom, u skladu s važećim propisima. 
